Yessusem ciṭ la yettmuqul yuɣal ikemmel deg wawal-is: - Ḥulfaɣ iḍaq lxaṭer-iw, ur iyi-iǧǧi ara wul-iw ad kemmleɣ am zik tudert-iw d tarewla ɣef wurrif, ur ilaq ara akka ar tfehmeḍ inig-iw acku ur tufiḍ d acu ay uggadeɣ, zemreɣ ad ɣreɣ, ad xedmeɣ, ad rreɣ axxam d acu kan akken yeqqar lemtel: Leǧruḥ qqazen ḥellun, ma d yir lehduṛ qqazen rennun Akka i teḍra yid-i ! kemm s yiman-im mi ara d-aseɣ s axxam nwen am wass-a, mačči s iceṭṭiḍen i lsiɣ i ttsetḥiɣ maca s wacu iyi-d-yewwin Wenza tenna-yas : - D acu ara ak-iniɣ, ṛṛay d ṛṛay-ik !